**Forældre overser deres mulighed for indflydelse**

**77 procent af landets skolebestyrelsesmedlemmer oplever at have reel indflydelse på skolens udvikling, men kun tre procent af forældrene kom til valgmødet sidste gang, der skulle vælges skolebestyrelser. På NN skole *(indsæt navn og eventuelt lokale tal for stemmeprocent eller lignende)* har de sat sig for at vende den udvikling.**

Det er et paradoks. Fire ud af ti danskere vil gerne involvere sig mere i lokaldemokratiet. Og hvad er mere oplagt end at få indflydelse på noget så vigtigt og nært som sit barns skole?

Alligevel har mange skoler så svært ved at finde tilstrækkeligt med kandidater til skolebestyrelsen, at der kun på hver ottende skole overhovedet kommer et valg. Selv ved kampvalg er det almindeligt, at kun omkring 10 procent vælger at stemme til skolebestyrelsesvalget, mens mere end 70 procent stemte til sidste kommunalvalg. *(Indsæt eventuelt tal fra jeres egen kommune/skole)*

**Den lokale skole vil vende udviklingen**

*Beskriv hvad I gør for at få flere forældre til at stille op og stemme til skolebestyrelsesvalget på jeres skole.*

**Tror ikke på indflydelse**

Årsagen er, at forældrene ikke tror, at skolebestyrelserne har en særlig stor indflydelse, mener professor i politik og offentlig forvaltning fra Roskilde Universitet, Jacob Torfing.

”Folk vil rigtig gerne spørges mere til råds og engagere sig mere aktivt i lokale beslutninger. Når der ikke er flere, der engagerer sig i skolebestyrelserne tror jeg, det i høj grad handler om en følelse af, at den indflydelse, man får i en skolebestyrelse, populært sagt kommer til at handle om ordensreglerne. Borgerne er blevet mere kompetente og mindre autoritære. Derfor stiller de også større krav om at være aktivt involverede i beslutningerne. Der er mange, der tænker: Vil jeg bruge min sparsomme tid på at sidde i noget, hvor man ikke gør en forskel?,” siger han.

**SB gør en forskel**

En stor undersøgelse foretaget af Skole og Forældre i samarbejde med en gruppe forskere på Institut for Statskundskab på Aarhus Universitet viser dog et billede, der ikke stemmer overens med den brede befolknings opfattelse af skolebestyrelserne.

”Der er en klar tendens til, at skolebestyrelsesmedlemmerne selv mener, at de har reel indflydelse på skolens udvikling. De oplever generelt, at skolelederen har respekt for skolebestyrelsens ansvarsområder og gennemfører det, som skolebestyrelsen beslutter. På den måde er skolebestyrelsen reelt en del af skolens ledelse på langt de fleste skoler,” siger Morten Jakobsen, der er leder af forskergruppen på Århus Universitet.

Samtidig viser undersøgelsen også, at næsten otte ud af ti skolebestyrelsesmedlemmerne oplever, at forældrene på skolen kun viser lidt interesse for skolebestyrelsens arbejde.

**FAKTA**

**Skolebestyrelsesmedlemmer oplever indflydelse:**

* 77 % mener at have en reel indflydelse på skolens udvikling.
* 84 % oplever, at skolelederen gennemfører de beslutninger, som skolebestyrelsen vedtager.
* 84 % har et godt og konstruktivt samarbejde med skolelederen.
* 79 % oplever, at skolelederen har respekt for skolebestyrelsens ansvarsområder.

**Forældre viser ikke interesse for skolebestyrelsen**

* 76 % oplever, at forældrene kun viser lidt interesse for skolebestyrelsens arbejde.
* 14 % oplever, at forældrene er meget engagerede i ledelsen af skolen
* 23 % oplever, at forældrene er lette at mobilisere til at arbejde for en bestemt sag, hvis nødvendigt.

**Derfor stiller forældre op til skolebestyrelsen:**

skolebestyrelsesmedlemmer er blevet spurgt, hvorfor de valgte at gå ind i skolebestyrelsen. Her kan du se de årsager, som flest har valgt at markere som ”i meget høj grad” eller ”i høj grad”:

* Jeg vil gerne udvikle den skole mine børn går på: 94 %
* Jeg finder generelt bestyrelsesarbejde spændende: 51 %
* Jeg vil gerne påvirke de kommunalpolitiske beslutninger vedrørende skolen: 49 %
* Jeg ville modarbejde en mulig lukning eller sammenlægning af skolen: 19 %
* Der var en bestemt sag på skolen, som jeg gerne ville påvirke: 16 %
* Jeg ville gerne udvikle mig personligt: 13 %
* Der var ikke andre, der meldte sig og nogen skulle jo: 12 %

Kilde: Spørgeskemaundersøgelse af 3533 danske, forældrevalgte skolebestyrelsesmedlemmer, der blev foretaget i maj og juni 2013. Undersøgelsen blev foretaget af Skole og Forældre i samarbejde med en gruppe forskere på Institut for Statskundskab, Aarhus Universitet repræsenteret ved Morten Jakobsen.

**Sådan gik det til sidste valg**

* 3 procent af de stemmeberettigede forældre deltog i valgmødet.
* På hver ottende skole blev der afholdt kampvalg.
* I gennemsnit var der 11 opstillede kandidater pr. skole.
* 6,2 procent afholdt elektronisk valg.
* 2 procent af de opstillede kandidater var tosprogede.
* 55,2 procent af kandidaterne var kvinder, mens 44 procent var mænd.

**Danskere vil inddrages mere**

* 42 % af danskerne vil gerne inddrages mere i beslutninger om deres lokalområde, end de er blevet i de seneste fire år.
* 3 % ønsker at blive inddraget mindre.
* 35 procent siger, at de gerne vil bruge mere tid på at blive inddraget.

Kilde: En undersøgelse, som YouGov har gennemført i samarbejde med Momentum.